CELEX: 32015D2260
Language: et
Date: 2015-12-03 00:00:00
Title: Komisjoni rakendusotsus (EL) 2015/2260, 3. detsember 2015, millega tunnistatakse kehtetuks otsus 2008/630/EÜ Bangladeshist imporditud ja inimtoiduks ette nähtud koorikloomade suhtes kohaldatavate erakorraliste meetmete kohta (teatavaks tehtud numbri C(2015) 8472 all) (EMPs kohaldatav tekst)

5.12.2015   
            
            
               ET
            
            
               Euroopa Liidu Teataja
            
            
               L 321/58
            
         KOMISJONI RAKENDUSOTSUS (EL) 2015/2260,
   3. detsember 2015,
   millega tunnistatakse kehtetuks otsus 2008/630/EÜ Bangladeshist imporditud ja inimtoiduks ette nähtud koorikloomade suhtes kohaldatavate erakorraliste meetmete kohta
   
      
         (teatavaks tehtud numbri C(2015) 8472 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 53 lõike 1 punkti b alapunkti ii,
   ning arvestades järgmist:
   
               (1)
            
            
               Komisjoni otsus 2008/630/EÜ (2) võeti vastu pärast seda, kui Bangladeshist liitu imporditud ja inimtoiduks ette nähtud koorikloomades (edaspidi „tooted”) tuvastati veterinaarravimite jääke ja keelatud aineid.
            
         
               (2)
            
            
               Otsuses 2008/630/EÜ on sätestatud, et liikmesriigid lubavad tooteid liitu importida tingimusel, et nendega on kaasas päritolukohas tehtud analüüsi (edaspidi „analüüs”) tulemused, tagamaks, et need tooted ei kujuta endast ohtu inimeste tervisele.
            
         
               (3)
            
            
               Komisjon audit (3) (edaspidi „audit”) korraldati Bangladeshis 20.–30. aprillini 2015. aastal, et hinnata elusloomades ja loomsetes toodetes esinevate jääkide ja saasteainete kontrollimist, sealhulgas veterinaarravimite kontrollimist. Auditi aruandes järeldati, et vesiviljeluses kehtiv jääkide kontrollimise süsteem tagab vastavuse liidu õigusaktides sätestatud nõuetele.
            
         
               (4)
            
            
               Nõuetele mittevastavate saadetiste arv on märkimisväärselt vähenenud.
            
         
               (5)
            
            
               Võttes aluseks auditi tulemused ja nõuetele mittevastavate saadetiste väga väikese arvu, näib tarbetu nõuda analüüside kohaldamist Bangladeshist liitu imporditud toodete saadetiste suhtes. Seetõttu tuleb otsus 2008/630/EÜ tunnistada kehtetuks.
            
         
               (6)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsus 2008/630/EÜ tunnistatakse kehtetuks.
   Artikkel 2
   Käesolev otsus on adresseeritud liikmesriikidele.
   
      Brüssel, 3. detsember 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 31, 1.2.2002, lk 1.
   
      (2)  Komisjoni otsus 2008/630/EÜ, 24. juuli 2008, Bangladeshist imporditud ja inimtoiduks ette nähtud koorikloomade suhtes kohaldatavate erakorraliste meetmete kohta (ELT L 205, 1.8.2008, lk 49).
   
      (3)  Elusloomades ja loomsetes toodetes esinevate jääkide ja saasteainete kontrollimise, sealhulgas veterinaarravimite kontrollimiste hindamiseks Bangladeshis 20.–30. aprillini 2015. aastal korraldatud auditi lõpparuanne – DG (SANTE) 2015-7517 – MR.
   http://ec.europa.eu/food/fvo/audit_reports/details.cfm?rep_id=3501